
[bookmark: TextBodyBegin]Az Európai Parlament,
–	tekintettel „A nők jogaira vonatkozó ütemterv” című, 2025. március 7-i bizottsági közleményre (COM(2025)0097) és annak „A nemek közötti egyenlőséget biztosító társadalom elveiről szóló nyilatkozat” című mellékletére,
–	tekintettel a Bizottsághoz intézett, a nemek közötti egyenlőséget biztosító társadalom elveiről szóló nyilatkozatról szóló kérdésre (O-000024/2025 – B10-0009/2025),
–	tekintettel eljárási szabályzata 142. cikkének (5) bekezdésére és 136. cikkének (2) bekezdésére,
–	tekintettel a Nőjogi és Esélyegyenlőségi Bizottság állásfoglalási indítványára,
A.	mivel a nemek közötti egyenlőség az EU egyik alapvető értéke, és az egyenlő bánásmódhoz való jog az Európai Unióról szóló szerződésben, az Európai Unió működéséről szóló szerződésben és az Európai Unió Alapjogi Chartájában elismert alapvető jog, és elengedhetetlen az EU további fejlődéséhez;
B.	mivel az Európai Parlament teljes mértékben elkötelezett a megkülönböztetés tilalma és az egyenlőség előmozdítása mellett az uniós jogszabályokban és szakpolitikákban;
C.	mivel a Bizottság felkéri az összes érdekelt felet, különösen az Európai Parlamentet és az Európai Unió Tanácsát, a szociális partnereket, a civil társadalmi szereplőket és más érintett szervezeteket, hogy az év folyamán hagyják jóvá a 2025. március 7-i közleményéhez csatolt, a nők jogairól szóló nyilatkozatot;
1.	megismétli és megerősíti a nők jogai és a nemek közötti egyenlőség iránti elkötelezettségét;
2.	üdvözli a Bizottság 2025. március 7-i közleményét, és úgy véli, hogy az jó alap a küszöbön álló nemi egyenlőségi stratégia előkészítéséhez;
3.	felhívja a Bizottságot, hogy a 2025 utáni időszakra vonatkozó új nemi esélyegyenlőségi stratégia kidolgozása során megfelelően vegye figyelembe a Parlament által a 2025. évi nemi egyenlőségi stratégiáról szóló, küszöbön álló állásfoglalásában kifejtett álláspontot;
4.	támogatja a Bizottság 2025. március 7-i közleményéhez csatolt nyilatkozatban foglalt elveket;
5.	utasítja elnökét, hogy továbbítsa ezt az állásfoglalást a Bizottságnak.

